Telegdi József: Homiletika – Az igehirdetés szolgálatában
„Telegdi József kora ifjúságától elkötelezett hitvalló keresztény. Igen korán beállt a szolgálatba: kezdetben a gyermekek és az ifjúság hitoktatására kapott megbízást, később a gyülekezet igehirdetésére. 1976-ban szerzett lelkészi diplomát (DRTA). Tíz éven át teljes idejű lelkipásztorként végezte munkáját. A rendszerváltozás előtt is aktívan részt vett egyháza lelkipásztorainak képzésében, majd pedig a teológiai főiskola alapítsában; 1992-től a PTF-en oktatói és különféle vezetői feladatokat llátott el; mint főiskolai docens jelenleg is több gyakorlati teológiai tárgyat oktat.” Ungvári Csaba főiskolai docens, PTF „Telegdi József műve számos tekintetben olyan, mint egy jó igehirdetés: a felhalmozott ismeretanyaggal képes az olvasót magas szinten és érthetően informálni, másfelől pneumatikusan inspirálni is. Mindig az exegézis segítségével feltárt bibliai alapokról indul, majd tágszívűen megszólaltja a kétezer éves homiletika számos képviselőjét. Végül áttekinthetően rendszerez és továbbsegítően alkalmaz. Pozitív és negatív példái egyaránt abba az irányba ösztökélik az igehirdetőt, hogy mindent megtegyen azért, hogy „Isten a szószéken szóhoz juthasson.” Külön öröm számomra, hogy a munka tud emberi-pszichikus valóságokról is beszélni, tehát a tudományos és pneumatikus magaslatok árnyékában az igehirdető gyógyításra váró gyengeségei is terítékre kerülnek. A munka egy modern és magas tudományos igényeknek megfelelő teológiai szakkönyv, amely mégis egészében olvasóbarát tud maradni, és minden részletében a szabadság elvegőjét árasztja. Remélem, hogy sok-sok igehirdető gyakori olvasmánya lesz.” dr. Tatai István református lelkipásztor, teológus „A homiletika ma a válságban lévő igehirdetés tudománya. A görög szó, ami ennek a fontos teológiai diszciplínának nevét adta, beszélgetést, társalgást jelent. A mai igehirdetés legtöbbször nem ez. Ma a megüresedő szavak világában az igehirdetés is válságban van. Ezért mindenkinek, aki hiszi, hogy küldetése van attól az Istentől, aki az első „legyen” szavával útjára indította világunkat, az a feladata, hogy az Istenről bizonyságot tevő szó, a prédikáció becsületét visszaállítsa. Nem új, soha nem alkalmazott meghökkentő praktikákra van szükségünk, hanem az őszinte, bizonyságtevő szó újratanulására. Telegdi József nagyszerű könyve ehhez ad segítséget. Azt kívánom minden olvasónak, akinek a szívében Isten kimondásra váró igéje ott parázslik, induljon ezzel az útikalauzzal. Bizton célba ér.” dr. Szigeti Jenő professzor emeritus, Miskolci Egyetem”